Diari Oficial de la Generalitat Valenciana


Sumari del DOGV 9949, del 02-10-2024 (2024/10682)

DECRET 138/2024, d’1 d’octubre, del Consell, pel qual es concedix la Distinció de la Generalitat al Mèrit Cultural a Miguel Falomir Faus.
-----------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/2024/10/01/138/dof/vci/html**

### Dades del document

Número de DOGV
:   9949

Data del DOGV
:   02-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10885

CVE
:   LUXC-D-8866-20318

Data del document
:   01-10-2024

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

El Consell, mitjançant el Decret 35/1986, de 10 de març, va crear la Distinció de la Generalitat al Mèrit Cultural per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.

De conformitat amb el mencionat decret, i a fi d'avaluar les candidatures a la distinció de la Generalitat al mèrit cultural l'any 2024, es va constituir una comissió d'avaluació per resolució del director general de Cultura de data 26 de setembre de 2024, que, en la reunió celebrada el 30 de setembre de 2024, va acordar elevar per a la seua proposta, com a distinció de la Generalitat al mèrit cultural, la candidatura de Miguel Falomir Faus.

Nascut a València en 1966, Miguel Falomir va cursar els seus estudis d'Història de l'Art en esta ciutat, en la qual es va llicenciar en 1989 amb Premi Extraordinari. Després de la seua etapa predoctoral en el Consell Superior d'Investigacions Científiques, gaudix d'una beca Fulbright en l'Institute of Fine Arts de la Universitat de Nova York. Després del seu retorn com a professor titular en el Departament d'Història de l'Art de la Universitat de València, en 1997 es posa al capdavant del Departament de Pintura Italiana i Francesa del Museu Nacional del Prado. Entre 2008 i 2010 exercix com a Andrew Mellon Professor en el Center for Advanced Study in the Visual Arts de la National Gallery of Art de Washington, i en 2015 es convertix en director adjunt de Conservació i Investigació del Museu Nacional del Prado, càrrec que va ostentar fins al seu nomenament com a director del museu, en març de 2017. Al capdavant d'esta institució, cal destacar la iniciativa «El Prado contigo», per a difondre el coneixement d'obres i autors a través de la pàgina web del museu i dels seus canals en xarxes socials, durant el temps en què es va veure obligat a tancar les seues portes al públic per la crisi sanitària provocada per la Covid-19.

Membre de la Reial Acadèmia de Belles Arts de Sant Ferran, Miguel Falomir va rebre en 2018 el premi Harvard’s I Tatti Morgan, pels seus mèrits en el camp de la conservació.

Per això, com a reconeixement a la seua trajectòria acadèmica i professional i, especialment, per la seua dedicació al capdavant del Museu del Prado, pàtria imaginària de totes les persones que estimen l'art i la cultura, prèvia deliberació del Consell, en la reunió del dia 1 d'octubre de 2024,

DECRETE

Concedir la Distinció de la Generalitat al Mèrit Cultural a Miguel Falomir Faus.

  

València, 1 d'octubre de 2024

Carlos Mazón Guixot

President de la Generalitat


Còpia Permalink ELI